
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 319 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

264. Σύσταση, διάρθρωση, αρμοδιότητες και λει¬ 
τουργία Διεύθυνσης Πολιτικής Προστασίας 
στο Υπουργείο Αγροτικής Ανάπτυξης και Τρο¬ 
φίμων. 1 

ΑΠΟΦΑΣΕΙΣ 

Έγκριση ίδρυσης και λειτουργίας στην Ελλάδα Γρα¬ 
φείου Αντιπροσωπείας της τράπεζας «ΟουΙεοίΐθ 


Β3πΙ< ΑΘ», με έδρα τη Γερμανία. 2 

Έγκριση ίδρυσης και λειτουργίας στην Ελλάδα Γ ρα¬ 
φείου Αντιπροσωπείας της τράπεζας «ΟΑΓΥΟΝ», 
με έδρα τη Γαλλία. 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 264 
Σύσταση, διάρθρωση, αρμοδιότητες και λειτουργία Διεύ¬ 
θυνσης Πολιτικής Προστασίας στο Υπουργείο Αγρο¬ 
τικής Ανάπτυξης και Τροφίμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των παρ. 1 και 3 του άρθρου 20 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις» (Α' 107). 

β) Της παρ. 4 του άρθρου 15 του ν. 3013/2002 «Αναβάθ¬ 
μιση της πολιτικής προστασίας και λοιπές διατάξεις» 
(Α' 102). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 

2. Την υπ’ αριθμ. 1299/10.4.2004 απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
«Εγκριση του από 7.4.2003 Γενικού Σχεδίου Πολιτικής 

Προστασίας με τη συνθηματική Λέξη “ΞΕΝΟΚΡΑΤΗΣ”» 
(Β' 423). 

3. Το από 16.6.2004 εισηγητικό σημείωμα του Γενικού 
Γραμματέα Πολιτικής Προστασίας προς τον Υπουργό 
Εσωτερικών, Δημόσιας Διοίκησης και Αποκέντρωσης. 

4. Το γεγονός ότι από την εφαρμογή των διατάξεων 
του διατάγματος αυτού προκαλείται δαπάνη σε βάρος 
του κρατικού προϋπολογισμού ύψους 15.720,00 € από 
τα επιδόματα θέσης και την κάλυψη των λειτουργικών 
εξόδων της υπηρεσίας για το τρέχον οικονομικό έτος 
και 15.720,00 € περίπου για καθένα από τα επόμενα 
πέντε (5) οικονομικά έτη, που θα καλυφθεί από τις εγ¬ 
γεγραμμένες πιστώσεις του τακτικού προϋπολογισμού 
του Υπουργείου Αγροτικής Ανάπτυξης και Τροφίμων οι¬ 
κονομικού έτους 2005 και συγκεκριμένα από το Φ.29/110, 
ΚΑΕ 0297 για τα επιδόματα θέσης, και από τους ΚΑΕ 
1711 και 1723 του ίδιου Φορέα για τα λειτουργικά έξοδα. 
Ομοίως προβλέπεται και για τα επόμενα πέντε έτη. 

5. Την υπ’ αριθμ. 260/2005 γνωμοδότηση του Σ.τ.Ε. 
μετά από πρόταση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομίας και 
Οικονομικών και Αγροτικής Ανάπτυξης και Τροφίμων, 
αποφασίζουμε: 

Άρθρο 1 

Σύσταση 

Ιδρύεται στην κεντρική υπηρεσία του Υπουργείου 
Αγροτικής Ανάπτυξης και Τροφίμων, οργανική υπηρε¬ 
σιακή μονάδα επιπέδου Διεύθυνσης με τίτλο «Διεύθυνση 
Πολιτικής Προστασίας», η οποία υπάγεται στον Υπουργό 
Αγροτικής Ανάπτυξης και Τροφίμων. 

Άρθρο 2 

Διάρθρωση - Αρμοδιότητες 

1. Η Διεύθυνση Πολιτικής Προστασίας διαρθρώνεται 
στα εξής Τ μήματα και Γ ραφείο: 

α) Τμήμα Σχεδιασμού και Πρόληψης Καταστροφών. 

β) Τμήμα Αντιμετώπισης Καταστροφών και Αποκα¬ 
τάστασης. 

γ) Γ ραφείο Γ ραμματείας. 

2. Η Διεύθυνση Πολιτικής Προστασίας έχει τις ακόλου¬ 
θες αρμοδιότητες, οι οποίες κατανέμονται μεταξύ των 
Τμημάτων και του Γραφείου της ως εξής: 

α) Τμήμα Σχεδιασμού και Πρόληψης Καταστροφών 

αα) Καταρτίζει και τηρεί ειδικά σχέδια, μνημόνια και 
ενέργειες πρόληψης και αντιμετώπισης εκτάκτων ανα- 

γκών και καταστροφικών φαινομένων που προέρχονται 
από: 

- Φυσικές καταστροφές (δασικές πυρκαγιές, πλημ¬ 
μύρες, έντονα καιρικά φαινόμενα που οφείλονται σε 
χιονόπτωση, χιονοθύελλα, παγετό και καύσωνα). 

- Τεχνολογικές καταστροφές (επικίνδυνη ρύπανση 
της ατμόσφαιρας, της θάλασσας, του εδάφους και του 
υδροφόρου ορίζοντα, συμβάντα πυρηνικά-βιοχημικά 
-ΠΡΒΧ-). 

- Λοιπές καταστροφές (επιδρομή βλαβερών εντόμων 
κ.λπ.). 

ββ) Λαμβάνει όλα τα απαραίτητα μέτρα για την πρό¬ 
ληψη των δασικών πυρκαγιών. 

γγ) Εκδίδει τις αναγκαίες οδηγίες λήψης των προλη¬ 
πτικών μέτρων σε περίπτωση μόλυνσης των γεωργο- 
κτηνοτροφικών προϊόντων από πυρηνικές-βιοχημικές 
ουσίες (ΠΡΒΧ). 

δδ) Διαβιβάζει τα ειδικά σχέδια ή μνημόνια στη Γενική 
Γραμματεία Πολιτικής Προστασίας για γνώμη ή τελική 
έγκριση. 

εε) Εκδίδει και διανέμει πληροφοριακό υλικό, σε συ¬ 
νεργασία με τη Γ ενική Γ ραμματεία Πολιτικής Προστα¬ 
σίας, για τα θέματα πρόληψης και προστασίας από 
καταστροφικά φαινόμενα. 

στστ) Εκπαιδεύει το προσωπικό του Υπουργείου Αγρο¬ 
τικής Ανάπτυξης και Τροφίμων, σε συνεργασία με τη 
Γενική Γραμματεία Πολιτικής Προστασίας, σε θέματα 
αντιμετώπισης εκτάκτων αναγκών και καταστροφικών 
φαινομένων. 

β) Τμήμα Αντιμετώπισης Καταστροφών και Αποκα¬ 
τάστασης 

αα) Υλοποιεί τα σχετικά σχέδια για την πρόληψη και 
αντιμετώπιση των καταστροφικών φαινομένων, κινη¬ 
τοποιώντας και συντονίζοντας όλες τις υπηρεσίες, τα 
μέσα πολιτικής προστασίας και το ανθρώπινο δυναμικό 
του Υπουργείου Αγροτικής Ανάπτυξης και Τροφίμων και 
των εποπτευόμενων από αυτό οργανισμών. 

ββ) Συγκεντρώνει, καταγράφει, αξιολογεί και επεξερ¬ 
γάζεται όλα τα σχετικά με τις καμένες δασικές εκτάσεις 
στοιχεία, καθώς και στοιχεία για τα λοιπά καταστρο¬ 
φικά φαινόμενα και προτείνει τη λήψη μέτρων με σκο¬ 
πό την ελαχιστοποίηση των κινδύνων σε περίπτωση 
εκτάκτων αναγκών. 

γγ) Μεριμνά για την κάλυψη των αναγκών τόσο των 
δυνάμεων πολιτικής προστασίας, όσο και των πληγέ- 
ντων, σε απαιτήσεις μέσων, στέγασης, σίτισης, ιματι¬ 
σμού, υγειονομικής περίθαλψης κλπ, βάσει του υφιστά¬ 
μενου σχεδιασμού. 

δδ) Πραγματοποιεί και συντονίζει τις αναγκαίες ασκή¬ 
σεις πρόληψης και ετοιμότητας, για την αντιμετώπιση 
πιθανών κινδύνων στο μέλλον, βάσει του υφιστάμενου 
σχεδιασμού. 

εε) Διατηρεί σύστημα επικοινωνίας και ροής πληρο¬ 
φοριών με τη Γ ενική Γ ραμματεία Πολιτικής Προστασίας, 
καθώς και με συναρμόδια υπουργεία ή υπηρεσίες για 
την καλύτερη αντιμετώπιση των κινδύνων. 

στστ) Ταξινομεί και συντηρεί τα υλικά και τα μέσα 
πολιτικής προστασίας, και τηρεί βιβλία εισερχόμενων 
και εξερχόμενων υλικών. 

γ) Γ ραφείο Γ ραμματείας 

αα) Εξυπηρετεί την Διεύθυνση σε θέματα διοικητικής 
(αλληλογραφία, πρωτόκολλο, δακτυλογράφηση, διεκπε¬ 
ραίωση, αρχειοθέτηση) και οικονομικής υποστήριξης. 


ββ) Δημιουργεί δίκτυο Η/Υ της Διεύθυνσης Πολιτικής 
Προστασίας και εξασφαλίζει την ηλεκτρονική διασύνδε¬ 
ση με άλλες υπηρεσίες πολιτικής προστασίας, Υπουρ¬ 
γείων, Περιφερειών, Νομαρχιακών Αυτοδιοικήσεων, ΟΤΑ 
και Οργανισμών. 

γγ) Εισάγει σε Η/Υ τα στατιστικά και λοιπά στοιχεία 
της Διεύθυνσης. 

Αρθρο 3 

Κατανομή Προσωπικού 

1. Από το συνολικό αριθμό των οργανικών θέσεων 
μονίμου προσωπικού του Υπουργείου Αγροτικής Ανά¬ 
πτυξης και Τροφίμων κατανέμεται στα Τμήματα και 
το Γραφείο της Διεύθυνσης Πολιτικής Προστασίας το 
ακόλουθο προσωπικό κατά κατηγορία και κλάδο, ως 
ακολούθως: 

α) Τμήμα Σχεδιασμού και Πρόληψης Καταστροφών 

1) Κλάδος ΠΕΙ Γεωπονικού, ΘΕΣΗ 1 (μία) με βαθμό 
από Δ' έως Α'. 

2) Κλάδος ΠΕ2 Δασολογικού, ΘΕΣΗ 1 (μία) με βαθμό 
από Δ' έως Α'. 

3) Κλάδος ΠΕ3 Κτηνιατρικού, ΘΕΣΗ 1 (μία) με βαθμό 
από Δ' έως Α'. 

4) Κλάδος ΠΕ9 Διοικητικού, ΘΕΣΗ 1 (μία) με βαθμό 
από Δ' έως Α'. 

β) Τμήμα Αντιμετώπισης Καταστροφών και Αποκα¬ 
τάστασης 

1) Κλάδος ΠΕ2 Δασολογικού, ΘΕΣΗ 1 (μία) με βαθμό 
από Δ' έως Α'. 

2) Κλάδος ΠΕ9 Διοικητικού, ΘΕΣΕΙΣ 2 (δύο) με βαθμό 
από Δ' έως Α'. 

γ) Γ ραφείο Γ ραμματείας 

1) Κλάδος ΔΕ4 Διοικητικού-Λογιστικού, ΘΕΣΗ 1 (μία) 
με βαθμό από Δ' έως Α'. 

2) Κλάδος ΔΕ12 Προσωπικού Η/Υ, ΘΕΣΕΙΣ 2 (δύο) με 
βαθμό από Δ' έως Α'. 

2. Η Διεύθυνση Πολιτικής Προστασίας στελεχώνε¬ 
ται από προσωπικό που ήδη υπηρετεί στο Υπουργείο 
Αγροτικής Ανάπτυξης και Τροφίμων, κατά προτίμηση 
όσων έχουν εμπειρία ή εξειδίκευση σε θέματα πολιτικής 
προστασίας. 

Αρθρο 4 

Προϊστάμενοι Υπηρεσιών 

1. Της Διεύθυνσης Πολιτικής Προστασίας προίσταται 
υπάλληλος των κλάδων, ΠΕΙ Γεωπονικού ή ΠΕ2 Δασο- 
λογικού ή ΠΕ3 Κτηνιατρικού ή ΠΕ9 Διοικητικού. 

2. Των Τμημάτων της Διεύθυνσης Πολιτικής Προστα¬ 
σίας προίστανται υπάλληλοι των κλάδων, ΠΕΙ Γεωπο¬ 
νικού ή ΠΕ2 Δασολογικού ή ΠΕ3 Κτηνιατρικού ή ΠΕ9 
Διοικητικού. 

3. Του Γραφείου Γραμματείας της Δ/νσης Πολιτικής 
Προστασίας προίσταται υπάλληλος του κλάδου ΔΕ4 
Διοικητικού-Λογιστικού. 

Άρθρο 5 
Παράρτημα 

Προσαρτάται και αποτελεί αναπόσπαστο μέρος του 
παρόντος διατάγματος το κατωτέρω Παράρτημα Σύν¬ 
θεσης Υπηρεσιακών Μονάδων (Π.Σ.Υ.Μ.) της Διεύθυνσης 
Πολιτικής Προστασίας του Υπουργείου Αγροτικής Ανά¬ 
πτυξης και Τροφίμων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


5815 


ΠΑΡΑΡΤΗΜΑ ΣΥΝΘΕΣΗΣ ΥΠΗΡΕΣΙΑΚΩΝ ΜΟΝΑΔΩΝ (Π.Σ.Υ.Μ.) ΣΕ ΘΕΣΕΙΣ ΠΡΟΣΩΠΙΚΟΥ 


ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΔΙΕΥΘΥΝΣΗ ΠΟΛΙΤΙΚΗΣ ΠΡΟΣΤΑΣΙΑΣ 

ΟΡΓΑΝΙΚΕΣ 
'"\|ΜΟΝΑΔΕΣ 
ΤΑΚΤΙΚΟΙ 

ΚΛΑΔΟΙ 

ΤΜΗΜΑ ΣΧΕΔΙΑΣΜΟΥ ΚΑΙ 
ΠΡΟΛΗΨΗΣ ΚΑΤΑΣΤΡΟΦΩΝ 

ΤΜΗΜΑ ΑΝΤΙΜΕΤΩΠΙΣΗΣ 
ΚΑΤΑΣΤΡΟΦΩΝ ΚΑΙ 
ΑΠΟΚΑΤΑΣΤΑΣΗΣ 

ΓΡΑΦΕΙΟ 

ΓΡΑΜΜΑΤΕΙΑΣ 

ΠΕΙ Γεωπονικού 

1 

- 

- 

ΠΕ2 Δασολογικού 

1 

1 

- 

ΠΕ3 Κτηνιατρικού 

1 

- 

- 

ΠΕ9 Διοικητικού 

1 

2 

- 

ΔΕ4 Διοικητικού- 
Λογιστικού 

- 

- 

1 

ΔΕ12 Προσωπικού Η/Υ 

- 

- 

2 

ΣΥΝΟΛΟ ΘΕΣΕΩΝ 
ΜΟΝΑΔΑΣ 

4 

3 

3 


Αρθρο 6 
Έναρξη ισχύος 


Η ισχύς του διατάγματος αυτού αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων αναθέτουμε τη δημοσίευση και εκτέλεση του διατάγματος 
αυτού. 

Αθήνα, 23 Δεκεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


ΑΠΟΦΑΣΕΙ Σ 

( 2 ) 

Έγκριση ίδρυσης και λειτουργίας στην Ελλάδα Γ ρα¬ 
φείου Αντιπροσωπείας της τράπεζας «ΟουΙδοΙπο ΒαηΚ 
ΑΘ», με έδρα τη Γερμανία. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 211/5.12.2005 Θέμα 2) 

Έχοντας υπόψη: 

α) Το άρθρο 55Α του Καταστατικού της Τράπεζας 
της Ελλάδος. 

β) Τις διατάξεις του α.ν. 1665/1951, περί λειτουργίας 
και ελέγχου τραπεζών, όπως ισχύει. 

γ) Τις διατάξεις του ν. 2076/1992 «ανάληψη και άσκη¬ 
ση δραστηριότητας πιστωτικών ιδρυμάτων και άλλες 
συναφείς διατάξεις», όπως ισχύει. 

δ) Την από 4.11.2005 (ΑΠ 8156) αίτηση της Τράπεζας «Ωου- 
ΙεοΙίΘ ΒαηΙ< ΑΟ», με έδρα τη Γερμανία, που υποβάλλεται 


μέσω των πληρεξουσίων της δικηγόρων (Δικηγορικό Γ ρα¬ 
φείο Τρυφ. I. Κουταλίδη), με την οποία ζητεί την έγκριση 
ίδρυσης και λειτουργίας Γ ραφείου Αντιπροσωπείας της 
στην Ελλάδα, οι εργασίες του οποίου θα αποβλέπουν: ί) 
στη συλλογή γενικών εμπορικών και οικονομικών πληρο¬ 
φοριών, προκειμένου να χρησιμοποιηθούν από τα κεντρικά 
γραφεία, τα υποκαταστήματα και τους πελάτες της τράπε¬ 
ζας, ϋ) στην προώθηση και ενθάρρυνση ξένων επενδύσεων 
στην Ελλάδα, και ίϋ) στην εκπροσώπηση των συμφερόντων 
της εν λόγω τράπεζας στην Ελλάδα. 

ε) Το από 2.11.2005 έγγραφο της αρμόδιας εποπτικής 
αρχής της Γερμανίας ΒυηάθδαηεΙαΙΙ ΐυτ ΡίηαηζάίθηεΙΙθί- 
εΐυηρεαυίδίοΐιΐ (ΒαΡίη), με το οποίο βεβαιώνεται η νόμι¬ 
μη λειτουργία και η εν γένει οικονομική κατάσταση 
της αλλοδαπής τράπεζας «ΟθυΙδοάθ ΒαηΚ ΑΟ», η οποία 
εποπτεύεται σύμφωνα με τις ισχύουσες διατάξεις της 
χώρας και παρέχεται η σύμφωνη γνώμη της για την 
εγκατάσταση γραφείου αντιπροσωπείας της εν λόγω 
τράπεζας στην Ελλάδα, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


στ) Το από 1.12.2005 σχετικό εισηγητικό σημείωμα 
της Διεύθυνσης Εποπτείας Πιστωτικού Συστήματος της 
Τράπεζας της Ελλάδος, αποφασίζουμε: 

Εγκρίνουμε την ίδρυση και λειτουργία στην Ελλάδα Γρα¬ 
φείου Αντιπροσωπείας από την τράπεζα «ΩουΙεοΙπθ ΒαηΙ< 
ΑΘ», με έδρα τη Γερμανία, με τους πιο κάτω όρους: 

1. Οι εργασίες του Γ ραφείου θα αφορούν αποκλειστικά 
τις εξής δραστηριότητες: 

α) Συλλογή και παροχή γενικών οικονομικών και εμπο¬ 
ρικών πληροφοριών, για λογαριασμό του Κεντρικού Κα¬ 
ταστήματος, των Υποκαταστημάτων και πελατών της 
ως άνω τράπεζας. 

β) Ανάληψη πρωτοβουλιών για την ανάπτυξη της συ¬ 
νεργασίας μεταξύ της ως άνω τράπεζας και των ελλη¬ 
νικών τραπεζών και επιχειρήσεων σε τομείς χρηματοπι¬ 
στωτικών δραστηριοτήτων, καθώς και σύνταξη μελετών 
για την προώθηση επιχειρηματικών δραστηριοτήτων 
από ελληνικούς και αλλοδαπούς οίκους. 

γ) Εκπροσώπηση των συμφερόντων της τράπεζας 
στην Ελλάδα. 

2. Το Γ ραφείο Αντιπροσωπείας σε καμμία περίπτωση 
δεν επιτρέπεται να ασκεί τραπεζικές εργασίες οποιοσ¬ 
δήποτε μορφής. 

3. Οι αναγκαίες δαπάνες για τη λειτουργία του Γ ρα¬ 
φείου και για τη μισθοδοσία του προσωπικού θα καλύ¬ 
πτονται με κεφάλαια που θα εισάγονται για το σκοπό 
αυτό από το εξωτερικό. 

4. Η εν λόγω τράπεζα έχει υποχρέωση μέσα σε δεκα¬ 
πέντε (15) ημέρες από την έναρξη λειτουργίας του ανω¬ 
τέρω Γ ραφείου Αντιπροσωπείας να την αναγγείλει στην 
Τράπεζα της Ελλάδος (Δ/νση Εποπτείας Πιστωτικού 
Συστήματος) προσδιορίζοντας την ακριβή διεύθυνση 
του τόπου εγκατάστασής του. 

Από τις διατάξεις της παρούσας απόφασής δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 
Ακριβές αντίγραφο 

Αθήνα, 20 Δεκεμβρίου 2005 
Ο Γραμματέας 
Σ. ΠΑΠΑΔΟΠΟΥΛΟΣ 

-*- 

(3) 

Έγκριση ίδρυσης και λειτουργίας στην Ελλάδα Γ ρα¬ 
φείου Αντιπροσωπείας της τράπεζας «ΟΑΕΥΟΝ», με 
έδρα τη Γαλλία. 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 211/5.12.2005 Θέμα 3) 

Έχοντας υπόψη: 

α) Το άρθρο 55Α του Καταστατικού της Τράπεζας 
της Ελλάδος. 

β) Τις διατάξεις του α.ν. 1665/1951, περί λειτουργίας 
και ελέγχου τραπεζών, όπως ισχύει, 

γ) Τ ις διατάξεις του ν. 2076/1992 «ανάληψη και άσκη¬ 
ση δραστηριότητας πιστωτικών ιδρυμάτων και άλλες 
συναφείς διατάξεις», όπως ισχύει. 

δ) Τις διατάξεις του α.ν. 89/1967, όπως ισχύει. 

ε) Την υπ’ αριθμ. ΙΕ/2117/10996/296/29.8.1987 απόφαση 
του Υπουργού Εθνικής Οικονομίας, όπως ισχύει (τελευτ. 


απόφ. ΙΕ 43413/4644/10996/23.11.2004 του Υπουργού Οι¬ 
κονομίας και Οικονομικών), με την οποία παρασχέθη¬ 
κε, στο πλαίσιο του α.ν. 89/1967, όπως ισχύει, η άδεια 
εγκατάστασης στην Ελλάδα Γ ραφείου Αντιπροσωπείας 
της τράπεζας «ΟΑΕΥΟΝ» (πρώην ΒΑΝΟΙΙΕ ΙΝΩ05ΕΙΕΖ 
και ΟΒΕϋΙΤ ΑΘΒΙΟΟΕΕ ΙΝϋΟδυΕΖ), με έδρα τη Γαλλία, 
στ) Την από 10.11.2005 (ΑΠ 8603) αίτηση και την από 
28.11.2005 επιστολή της τράπεζας «ΟΑΕΥΟΝ», με έδρα 
τη Γαλλία, με τις οποίες ζητεί την έγκριση ίδρυσης 
και λειτουργίας Γραφείου Αντιπροσωπείας της στην 
Ελλάδα, οι εργασίες του οποίου θα αποβλέπουν: ί) στη 
συλλογή γενικών εμπορικών και οικονομικών πληροφο¬ 
ριών, προκειμένου να χρησιμοποιηθούν από τα κεντρικά 
γραφεία, τα υποκαταστήματα και τους πελάτες της 
τράπεζας, και ϋ) στην εκπροσώπηση των συμφερόντων 
της εν λόγω τράπεζας στην Ελλάδα. 

ζ) Το από 24.11.2005 έγγραφο της αρμόδιας εποπτικής 
αρχής της Γ αλλίας Βαηςυο άο Εγ3ιίοθ, με το οποίο παρέχε¬ 
ται η σύμφωνη γνώμη της για την εγκατάσταση γραφείου 
αντιπροσωπείας της εν λόγω τράπεζας στην Ελλάδα. 

η) Το από 5.12.2005 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της 
Τράπεζας της Ελλάδος, αποφασίζουμε: 

Εγκρίνουμε την ίδρυση και λειτουργία στην Ελλάδα 
Γ ραφείου Αντιπροσωπείας από την τράπεζα «ΟΑΕΥΟΝ», 
με έδρα τη Γ αλλία, με τους πιο κάτω όρους: 

1. Οι εργασίες του Γ ραφείου θα αφορούν αποκλειστικά 
τις εξής δραστηριότητες: 

α) Συλλογή και παροχή γενικών οικονομικών και εμπο¬ 
ρικών πληροφοριών, για λογαριασμό του Κεντρικού Κα¬ 
ταστήματος, των Υποκαταστημάτων και πελατών της 
ως άνω τράπεζας. 

β) Ανάληψη πρωτοβουλιών για την ανάπτυξη της 
συνεργασίας μεταξύ της τράπεζας και των ελληνικών 
τραπεζών και επιχειρήσεων σε τομείς χρηματοπιστω¬ 
τικών δραστηριοτήτων, καθώς και σύνταξη μελετών για 
την προώθηση επιχειρηματικών δραστηριοτήτων από 
ελληνικούς και αλλοδαπούς οίκους. 

γ) Εκπροσώπηση των συμφερόντων της τράπεζας 
στην Ελλάδα. 

2. Το Γ ραφείο Αντιπροσωπείας σε καμμία περίπτωση 
δεν επιτρέπεται να ασκεί τραπεζικές εργασίες οποιοσ¬ 
δήποτε μορφής. 

3. Οι αναγκαίες δαπάνες για τη λειτουργία του Γ ρα¬ 
φείου και για τη μισθοδοσία του προσωπικού θα καλύ¬ 
πτονται με κεφάλαια που θα εισάγονται για το σκοπό 
αυτό από το εξωτερικό. 

4. Η εν λόγω τράπεζα έχει υποχρέωση μέσα σε δεκα¬ 
πέντε (15) ημέρες από την έναρξη λειτουργίας του ανω¬ 
τέρω Γ ραφείου Αντιπροσωπείας να την αναγγείλει στην 
Τράπεζα της Ελλάδος (Δ/νση Εποπτείας Πιστωτικού 
Συστήματος) προσδιορίζοντας την ακριβή διεύθυνση 
του τόπου εγκατάστασής του. 

5. Η παρούσα απόφαση ισχύει από την 1η Ιανουάριου 
2006. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 
Ακριβές αντίγραφο 

Αθήνα, 21 Δεκεμβρίου 2005 
Ο Γ ραμματέας 
Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




